Signe Trosten

Signe Trosten () er ein norsk tidlegare skiskyttar frå Tana, medlem i Tana Idrettslag. Ho var med på det norske laget som vann bronse i lagtevlinga under VM i skiskyting 1991.

Trosten fekk ein bronsemedalje ved VM i skiskyting 1991 i Lahti, då ho saman med Synnøve Thoresen, Hildegunn Fossen og Unni Kristiansen vart nummer tre i lagtevlinga over 15 km, slått av det sovjetiske laget med 45 sekundar, og av Bulgaria med eit halvt minutt. Under Vinter-OL 1992 i Albertville enda ho på tiandeplassen på 15 km normalprogram.

Nasjonalt vann Trosten sølv i NM-sprinten 1992 i Skrautvål, bak Grete Ingeborg Nykkelmo. To år seinare tok ho bronsen i normalprogrammet i Orkdal, bak noregsmeister Hildegunn Fossen og Anne Elvebakk. Trosten la opp då OL-sesongen 1994 var over.

Kjelder
Sportsboken, aktuelle årgangar.

Kategori:Norske skiskyttarar
Kategori:Folk frå Tana
Kategori:Norske deltakarar under vinter-OL 1992